เรตติ้ง กระฉูดจอ ดาราช่วย ปชส.งานรัฐ
วันนี้ (4 กันยายน) ถ้าเป็นไปตามข่าวที่หนังสือพิมพ์หลายฉบับลงไว้เมื่อหลายวันก่อน จะเป็นวัน ทำเนียบแตก,ไม่ใช่ แตก เพราะมี ม็อบ ทางการเมืองไปรุมล้อมแล้วมีการขว้างปาอะไรใส่ทำเนียบเหมือนยุคประชาธิปไตยเฟื่องฟูสุดโต่งนะครับ แต่จะแตกเพราะจะมีผู้คนไปรุมล้อมหรือไปต้อนรับ ดารา ดังจำนวนมากที่จะยกทีมไปพบกับ บิ๊กตู่ ต่างหากล่ะ,เนื่องในโอกาสที่รัฐบาล ซึ่งมีการเปลี่ยนแปลงการจัดทำรายการ เดินหน้าประเทศไทย วันเสาร์ โดยเชื้อเชิญดาราดังมาเป็นพิธีกร และใช้สโลแกนหรือคำขวัญใหม่ว่า สร้างไทยไปด้วยกันจะมีพิธีเปิดโครงการอย่างเป็นทางการในวันนี้,จริงๆแล้วรายการเดินหน้าประเทศไทยวันเสาร์ในรูปแบบใหม่ ออกอากาศมาหลายเสาร์แล้วครับ ตั้งแต่เดือนกรกฎาคมโน่น,แต่มาดังระเบิดเถิดเทิงในชุดที่ 4 ที่ออกอากาศเมื่อเสาร์ที่ 11 สิงหาคม จากการเป็นพิธีกรรับเชิญของ ณเดชน์ คูกิมิยะ หรือพระเอก แบรี่ ที่เป็นขวัญใจแฟนๆทั่วประเทศ,ณเดชน์มาในเรื่อง หนี้นอกระบบ โดยสมมติให้ณเดชน์ไปช่วยเหลือ นำคุณป้าที่โดนนายทุนหนี้นอกระบบรีดนาทาเร้นรายหนึ่งไปแจ้งความร้องทุกข์กับหน่วยช่วยเหลือแก้ปัญหาหนี้นอกระบบ ที่ตั้งอยู่ที่กองบัญชาการตำรวจภูธรภาค 4 ที่ขอนแก่น,ปรากฏว่าเรตติ้งกระฉูดเลยครับ มียอดคนดูรวมกันทุกช่องถึง 5.5 ล้านคนเศษๆ หรือคิดเป็นเรตติ้ง 8.4 ละครหลังข่าวเดี๋ยวนี้ยังสู้ไม่ได้เลย,อีกรายการที่เรตติ้งกระฉูดเพิ่งออกอากาศไปเมื่อวันเสาร์ 25 สิงหาคมนี้เอง ในชื่อเรื่อง วิสาหกิจเพื่อสังคมกับธุรกิจท่องเที่ยว โดย น้องมิว หรือ นิษฐา จิรยั่งยืน ดาราดังฝ่ายหญิงของช่อง 3,น้องมิวพาไปเที่ยวชุมชนอาข่าบนยอดเขาสูงในภาคเหนือของประเทศไทย นี่ก็เรตติ้งกระฉูด คนดูระดับ 6 ล้านคนเช่นเดียวกัน,สำหรับคนอื่นๆตัวเลขตอบรับก็ออกมาดีมาก อาจจะไม่พุ่งปรี๊ดเท่าที่ยกตัวอย่าง 2 ชุดนี้ แต่ถ้าเทียบกับยุคก่อนๆที่เรตติ้งต่ำตมมากก็ต้องถือว่ายุคใหม่นี้มีคนดูเพิ่มขึ้นเป็นหลายๆเท่าตัว,รัฐบาลจึงได้เชิญบรรดาดาราทั้งที่ออกอากาศไปแล้วและยังไม่ได้ออกอากาศ อาทิ (เต้ย) พงศกร เมตตาริกานนท์, เฌอปราง อารีย์กุล, (ฟิล์ม) ธนภัทร กาวิละ, (น้องมิว) นิษฐา จิรยั่งยืน ฯลฯ มาร่วมในพิธีเปิดโครงการนี้ และเพื่อให้ท่านนายกฯตู่ได้กล่าวขอบคุณดาราเหล่านี้ด้วยตนเอง,ก็ต้องขอแสดงความยินดีกับการปรับปรุงรายการ เดินหน้าประเทศไทย วันเสาร์ของรัฐบาลที่ประสบความสำเร็จอย่างสูง,ทราบว่าเป็นความคิดริเริ่มของท่านรัฐมนตรี กอบศักดิ์ ภูตระกูล ซึ่งเก่งหลายอย่าง โดยเฉพาะทางด้านเศรษฐศาสตร์และการเงิน นึกไม่ถึงว่าจะมีแววทางด้านประชาสัมพันธ์ด้วย,โดยมี ชาลอต โทณวณิก สาวใหญ่ใจถึงที่คร่ำหวอดอยู่ในวงการโทรทัศน์และการประชาสัมพันธ์มานานปี (แอบ) เป็นที่ปรึกษาอยู่เบื้องหลัง ในขณะที่ผู้รับผิดชอบการผลิตรายการนี้เป็นช่อง 3 แต่ก็ได้รับความร่วมมือจากดาราช่องอื่นๆทุกช่อง โดยไม่คิดค่าตัวแต่อย่างใด,ผมกลับไปดูเทปต่างๆทางยูทูบแล้ว ก็ถือว่าเป็นรายการที่ไม่ถึงกับโปรโมตรัฐบาลจนเกินไป เพราะเรื่องที่นำเสนอทุกเรื่องเป็นประโยชน์แก่ประชาชนหรือชาวบ้านโดยตรงมากกว่า,เช่น กองทุนยุติธรรม การแก้หนี้นอกระบบก็บอกไว้เลยว่าจะไปติดต่อขอรับความช่วยเหลือหรือบริการต่างๆได้ที่ไหน?,แต่ก็แน่ละ รัฐบาลท่านก็อาจได้คะแนนได้เครดิตไปบ้างเป็นของธรรมดาอยู่แล้ว,ผมก็ขอฝากให้คณะผู้จัดทำ ซึ่งส่วนใหญ่เป็นสื่อมวลชนมืออาชีพ และอาชีพของเราควรจะวางตนเป็นกลางทางการเมืองให้มากที่สุด การทำอะไรที่จะไปส่งเสริมให้ฝ่ายใดฝ่ายหนึ่งได้เปรียบทางการเมืองเหนือฝ่ายอื่นๆ จะมีผลทำให้ความเชื่อถือที่มีต่อพวกเราลดลง,อย่าว่าอย่างโน้นอย่างนี้เลย ช่วงนี้เป็นช่วงเตรียมการไปสู่การเลือกตั้งกันแล้ว มีข่าวว่ารัฐบาลก็อาจจะส่งคนหลายๆคนมาตั้งพรรคการเมืองมาลงเลือกตั้งด้วย ถือว่าจะเล่นการเมืองด้วยเหมือนกันสื่อทีวีทั้งหลายจึงต้องระวังๆเอาไว้บ้าง,แต่สำหรับที่ทำมา 5-6 ตอน ผมว่าโอเคครับ ดูแล้วประชาชนได้ประโยชน์มากขอให้รักษาแนวนี้ไปเรื่อยๆก็แล้วกัน.,ซูม
รายการเดินหน้าประเทศไทยวันเสาร์ในรูปแบบใหม่ ออกอากาศมาหลายเสาร์แล้วครับ ตั้งแต่เดือนกรกฎาคมโน่น แต่มาดังระเบิดเถิดเทิงในชุดที่ 4
เดินหน้าประเทศไทย,ณเดชน์ คูกิมิยะ,พิธีกรรายการเดินหน้าประเทศไทย,เหะหะพาที,ซูม